Studimet: Nivele shqetësuese të arsenikut në oriz
Studimi i qeverisë amerikane shqyrton mostra orizi për përmbajtje të mundshme kancerogjeni
Rezultatet paraprake të një studimi të gjerë nga ana e qeverisë amerikane dhe hulumtime nga një organizatë jo-fitimprurëse tregojnë sasi mbi nivelet e lejuara të arsenikut në mostrat e orizit dhe produkteve të tij që shiten në tregjet amerikane. Një formë këtij kimikati, e njohur si arseniku inorganik, dihet që është kancerogjen për njeriun. Ndërsa studimi privat paralajmëron se njerëzit duhet të kufizojnë konsumin e produkteve të orizit, shkencëtarët qeveritarë thonë se nuk do të bëjnë asnjë rekomandim derisa studimi i tyre të përfundojë, diku nga viti i ardhshëm. Dy qind lloje të ndryshme orizi dhe produkteve të tij të analizuara nga të dy grupe studimore jofitimprurëse, Consumer Reports dhe Administrata Amerikane për Ushqimin dhe Ilaçet ose FDA, përmbanin nivele të ndryshme të disa formave të arsenikut. Michael Taylor është zyrtar në Administratën për Ushqimin dhe Ilaçet. Qeveria amerikane ka standarde për sasinë e arsenikut të lejuar në ujë për konsumin njerëzor, por jo për ushqim. Taylor thotë se FDA është kryesisht e shqetësuar për arsenikun që grumbullohet në trup nga ekspozimi gjatë gjithë jetës ndaj këtij kimikati. FDA thotë se do të përfundojë studimin e saj të plotë të 1 mijë e 200 mostrave të orizit deri në fund të vitit 2012 dhe më pas do të vendosë nëse do të lëshojë rekomandime shtesë. Organizata Consumer Reports është megjithatë më pak e rezervuar. Studimi i saj shqyrton vetëm 200 mostra orizi, por arrin në përfundimin se për të qenë të sigurtë, njerëzit - sidomos foshnjet - duhet të kufizojnë konsumin e orizit. Ami Gadhia është me organizatën Consumer Reports: Zyrtarët e të dy organizatave bien dakord se rezultatet në studimet e tyre të veçanta janë të ngjashme, por vetëm FDA mund të vendosë standarte kombëtare për industrinë. Arseniku, një kancerogjen i njohur, është i pranishëm në dy forma: organike dhe inorganike. Arseniku organik ndodhet natyrshëm në tokë dhe ujë. Arseniku inorganike vjen kryesisht nga plehrat kimike dhe pesticidet e përdorura në bujqësi. Gadhia thotë se nivelet më të larta të arsenikut u zbuluan në mostrat e orizit nga pjesa qendrore dhe jugore e Shteteve të Bashkuara. Nivelet e ulëta të arsenikut ishin në orizin nga Kalifornia, India dhe Tajlanda. Tani për tani, Administrata Amerikane për Ushqimin dhe Ilaçet rekomandon që konsumatorët të vazhdojnë të hanë një dietë të ekuilibruar që përfshin një shumëllojshmëri të drithërave. Consumer Reports rekomandon jo vetëm që njerëzit të kufizojnë përdorimin e orizit, por edhe ta shpërlajnë atë mirë dhe ta gatuajnë me ujë të bollshëm.